પર્યાવરણ અને પ્રકૃતિનું જતન કરવાની ગમે તેટલી હિ‌દાયત આપવામાં આવે કે ચેતવણી આપવામાં આવે, માનવી જેનું નામ, નિયમોને તોડવામાં જ તેને મજા. આજે પ્રકૃતિમાં જે અસમતુલા સર્જા‍ઇ છે તેનું એક કારણ માનવીની લાલચ અને વૃત્તિ ગણી શકાય. ગ્લોબલ વોર્મિગ પણ આની નીપજ છે. જો આ જ સ્થિતિ રહી તો વર્ષ ૨૦પ૦ સુધીમાં એશિયા અને આફ્રિકાના લાખો લોકો ભૂખમરાથી પીડાતા હશે તેવી ચેતવણી વૈજ્ઞાનિકોએ ઉચ્ચારી છે. આપણી ધરતીનું તાપમાન જે રીતે વધી રહ્યું છે તેના પરથી આ તારણ ખોટું નહીં જ પડે એટલું તો કહી જ શકાય. બે મુખ્ય ખંડ-એશિયા અને આફ્રિકામાં આકરી ગરમીના લીધે ૨૦પ૦માં ગ્લોબલ વોર્મિગ, પૂર અને કારમા દુકાળના લીધે ખાદ્યાન્નના ભાવો આસમાને પહોંચી જશે, સામે પક્ષે ઉપજ ઓછી થશે.